[{"text_idx": "#000000", "text": "100% Eesti tarbijatele endile kuuluv Coop Eesti (COOP Estonia) on vanim ja suurim jaekaubanduse valdkonnas u\u0308hiselt tegutsev grupp Eestis. Selle nime all toimetab 19 iseseisvat piirkondlikku tarbijate u\u0308histut kokku ligi 330 kaupluse, 6000 to\u0308o\u0308taja ja 75 000 klientomanikuga. Esimene tarbijate u\u0308histu asutati 1902. aastal Antslas, seeja\u0308rel Sindis ning ja\u0308rgemo\u0308o\u0308da loodi sarnaseid u\u0308histuid u\u0308le Eesti veel igal pool. Selleks, et piirkondlikud tarbijate u\u0308histud omavahel paremini koosto\u0308o\u0308d teha saaksid, asutasid nad 1917. aastal Coop Eesti Kesku\u0308histu."}, {"text_idx": "#000001", "text": "Mida lahendasime? Eesti suurima kliendibaasiga jaekaubandusettevo\u0303tte ka\u0308sutuses on kaks va\u0308ga olulist ressurssi \u2013 kogu grupi (va\u0308ikepood, Konsum, Maksimarket, COOP pank) klientide kontaktid ning turundus- ja turustuskanalid. Kuidas neid ressursse grupi huvides maksimaalselt a\u0308ra kasutada ja soovitussu\u0308steemi rakendades klientidele ko\u0303ige sobivamaid tootesoovitusi reaalajas kasutatavasse kanalisse (e-kiri, pank, ska\u0308nneerimise pult, e-COOP) kuvada?"}, {"text_idx": "#000002", "text": "Testisime viit erinevat ostukorvide personaliseerimise algoritmi ja valisime neist COOP Eesti soovitusmootorile parimate tulemustega algoritmi. Loodud lahenduse abil saab teostada erinevate seadistustega A/B teste, mis omakorda vo\u0303imaldab lisaks soovituste ta\u0308psusele (po\u0303hinevad kolme enim ku\u0308lastatud COOPi kaupluse ostudel) leida testimise abil ka ko\u0303ige to\u0303husamad a\u0308rireeglid (sealhulgas \u201esoovita seda\u201c, \u201ea\u0308ra seda soovita\u201c). Lahendus genereerib kliendile tema igana\u0308dalaselt kasutatavatesse kanalitesse personaalsed soovitused."}, {"text_idx": "#000003", "text": "Soovitussu\u0308steemi kasutamine e-maili turunduses vo\u0303imaldab igale kliendile personaalse uudis- vo\u0303i reklaamkirja saata, mis teda suurema to\u0303ena\u0308osusega poodi toob ja edaspidist uudiskirjade avamise to\u0303ena\u0308osust suurendab. U\u0308htlasi kasvab kliendilojaalsus, sest saades infot eelistatud toodete sooduspakkumiste kohta, teeb ta suure to\u0303ena\u0308osusega oma ja\u0308rgmised igapa\u0308evaostud just COOPis. U\u0308he kliendi ostusageduse suurendamine to\u0303stab omakorda ka tema ka\u0308ivet. Kokkuvo\u0303ttes on vo\u0303imalik reklaamtooteid paremini sihtida ning seela\u0308bi kliendilojaalsust ja a\u0308rikasumit suurendada."}, {"text_idx": "#000004", "text": "Kas energiato\u0303hususe lahendused pa\u0308a\u0308stavad maailma?"}, {"text_idx": "#000005", "text": "Juhtiv masino\u0303ppe ja andmeteaduse ettevo\u0303te"}, {"text_idx": "#000006", "text": "Broneerige tasuta demo juhtiva masino\u0303ppe ja andmeteaduse ettevo\u0303ttega"}, {"text_idx": "#000007", "text": "Samuti vo\u0303ite sobiva aja leidmiseks kirjutada meile otse sales@stacc.ee"}, {"text_idx": "#000008", "text": "Sinu LinkedIn vo\u0303i GitHubi link"}]